એ ભારતીય મહિલા જે રસોઈના કારણે ન્યૂ યૉર્કમાં ફેમસ થઈ ગયાં\nતેમની આસપાસ ઘણા લોકો ઊભા છે જે તેમને ઝીણવટપૂર્વક કામ કરતા જોઈ રહ્યા છે. 

ઘણી જાતની તપેલીઓમાં શાકભાજી બનાવી રહેલાં યામિની  કહે છે, "એવું લાગે છે કે હું દુનિયાની બહાર છું. હું અન્ય કોઈ ચીજ વિશે વિચારતી નથી." 

"હું જેવા સ્વાદ માટે પ્રયત્ન કરું છું, 100 ટકા એ જ સ્વાદ આવે છે." 

યામિની અમેરિકામાં ભારતીય મૂળનાં પ્રવાસી છે. તેઓ મુંબઈના છે અને ન્યૂ યૉર્ક સિટીમાં રહે છે. 

તેઓ કુકિંગ ઇન્સ્ટ્રકટર છે જે રસોઈ બનાવવાનું શીખવા માગતા યુવાઓને પોતાના રસોડામાં તાલીમ આપે છે. 

યામિની ન્યૂ યૉર્કના મુખ્ય બિઝનેસ સેન્ટર મેનહટ્ટનમાં એક જ્વેલરી શોપમાં કામ કરે છે. 

સપ્તાહમાં ઓછામાં ઓછા ત્રણ સપ્તાહ દરમિયાન તેઓ પોતાના વિદ્યાર્થીઓના એક જૂથને રસોઈ કરતા શીખવે છે. 

આ તાલીમ આપવાથી તેમને કમાણી પણ થાય છે, જેનાથી તેમને ન્યૂ યૉર્ક સિટીમાં પોતાનો નિર્વાહ ખર્ચ ચલાવવામાં મદદ મળે છે. 

તેઓ કહે છે, "હું એક જ્વેલરી કંપનીમાં કામ કરું છું. ત્યાંથી હું જે કમાઉ છું, તે મારા માટે પૂરતું નથી." 

"રસોઈ બનાવવી એ મારો શોખ છે. આનાથી મારી આવકમાં સારો એવો ટેકો મળી જાય છે."

યામિનીના કુકિંગ ક્લાસીસમાં કેટલાક પરિવાર પણ સામેલ થાય છે, પરંતુ તેમના વિદ્યાર્થીઓમાં મોટાભાગે મિલેનિયલ્સ છે જેઓ ઘરમાં રસોઈ બનાવવાનું નથી શીખ્યા.

હવે અસલ સ્વાદની ચાહત તેમને રસોડા સુધી ખેંચી લાવી છે. 

અસલી ભારતીય સ્વાદ 

તેઓ પોતાના વિદ્યાર્થીઓને શુદ્ધ ભારતીય વ્યંજનો બનાવવાનું શીખવે છે, જે તેઓ પોતાના પરિવારમાંથી શીખ્યાં હતાં. 

યામિની લીગ ઑફ કિચન્સ સાથે જોડાયેલાં પ્રશિક્ષક છે. આ સંગઠને ન્યૂ યૉર્ક સિટી અને લોસ એન્જેલસમાં રહેતા પ્રવાસીઓને કામ ઉપર રાખ્યા છે. 

વિશ્વસનીય સ્વાદ રાંધવાનું શીખવવું એ તેમનું કાર્ય છે. 

આ પ્રશિક્ષક પરંપરાગત પારિવારિક ભોજન દ્વારા પોતાની સાસ્કૃતિ સાથે જોડાયેલા રહે છે. રસોઈ બનાવવાની તાલીમ તેઓ પોતાના નિવાસસ્થાને આપે છે. 

યામિની જોશીની જેમ મોટાભાગના ઇન્સ્ટ્રક્ટર પ્રવાસીઓની કૉલોની અથવા પૉકેટમાં રહે છે, જ્યાં બહારના લોકોની અવર-જવર રહેતી હોય છે. 

યામિની કહે છે, "લોકો ભારતીય ભોજન પસંદ કરે છે. તમે ગમે ત્યાં જાઓ. ન્યૂ યૉર્ક સિટીમાં પણ એ બહુ જ લોકપ્રિય છે."

તેમના કુકિંગ ક્લાસીસમાં આવનારા વિદ્યાર્થીઓમાંથી મોટાભાગનાને ભારતીય ભોજન વિશે જાણકારી હોય છે. પરંતુ તેમને એ ખબર નથી હોતી કે એમાં એ સ્વાદ ક્યાંથી આવે છે. 

યામિની કહે છે, "હું તેમને મારી સાથે કામ કરાવું છું જેથી તેઓ આ બધું...\n\ntl;dr:
66 વર્ષનાં યામિની જોશી ન્યૂ યૉર્ક સિટીના ક્વીન્સમાં પોતાના ઘરના રસોડામાં રસોઈ બનાવી રહ્યાં છે.